ddrg/super_eurlex huggingface dataset:
1.

Príslušný orgán na hraničnej kontrolnej stanici povolí vstup do Únie zásielkam nebalených alebo voľne ložených vedľajších živočíšnych produktov alebo odvodených produktov pochádzajúcich z Únie a vracajúcich sa do Únie po zamietnutí ich vstupu treťou krajinou, ktorej územie alebo jeho časť sa uvádzajú v prílohe XIV na účely vstupu daného druhu produktu do Únie, len ak sú splnené požiadavky stanovené v bode 1 písm. a), b) a c) bode ii) a v bodoch 2 a 3 oddielu 1.
(10)

Toto nariadenie by sa malo uplatňovať do konca septembra 2020. Malo by však byť povolené, aby pri prevádzkovateľoch, ktorých rizikový profil bol podľa postupu posúdenia rizika zo strany príslušného orgánu alebo prípadne štátnej alebo súkromnej inšpekčnej organizácie v zmysle článku 27 ods. 3 nariadenia (ES) č. 834/2007 určený ako nízky, mohli byť príslušné fyzické kontroly nahradené dokladovými kontrolami do konca decembra 2020. Vzhľadom na informácie získané od viacerých členských štátov je vhodné stanoviť, aby sa toto nariadenie uplatňovalo spätne od 1. marca 2020. Okrem toho by sa mal za rok 2020 vypočítať počet odberov vzoriek, dodatočných náhodných kontrol a neohlásených inšpekcií. Preto by toto nariadenie malo nadobudnúť účinnosť dňom nasledujúcim po jeho uverejnení v Úradnom vestníku Európskej únie.
(9)

Vzhľadom na hospodárske a finančné dôsledky, ktoré má pandémia COVID-19 na podniky, a s cieľom zabezpečiť súlad so všeobecnou politickou reakciou, ktorú prijala Komisia, najmä v období 2020 – 2021, by sa nariadenie (EÚ) č. 651/2014 malo zodpovedajúcim spôsobom zmeniť. Najmä podniky, ktoré sa v dôsledku pandémie COVID-19 stali podnikmi v ťažkostiach, by mali byť podľa nariadenia (EÚ) č. 651/2014 počas obmedzeného obdobia naďalej oprávnené na podporu. Podobne, podniky, ktoré musia dočasne alebo natrvalo prepustiť zamestnancov z dôvodu pandémie COVID-19, by sa nemali považovať za podniky, ktoré porušili záväzky týkajúce sa premiestnenia vydané pred 31. decembrom 2019 v čase prijatia regionálnej pomoci. Uvedené výnimočné ustanovenia by sa mali uplatňovať od 1. januára 2020 do 30. júna 2021.
1.

Dopĺňajú sa tieto body 6.8.1.7 až 6.8.1.9: „6.8.1.7. V období od 1. apríla do 31. decembra 2020 sa môže príslušný orgán odchýliť od postupu stanoveného v bode 6.8.2 a dočasne určiť leteckého dopravcu za ACC3, ak sa overenie bezpečnostnej ochrany letectva EÚ nemohlo uskutočniť z objektívnych dôvodov, ktoré súvisia s krízou spôsobenou pandémiou COVID-19 a za ktoré letecký dopravca nenesie zodpovednosť. Na určenie sa vzťahujú tieto podmienky: a) letecký dopravca je držiteľom aktívneho štatútu ACC3 v príslušnej lokalite tretej krajiny alebo bol držiteľom štatútu ACC3, za predpokladu, že jeho platnosť sa neskončila pred 1. februárom 2020; b) letecký dopravca požiada o nový štatút príslušný orgán uvedený v bode 6.8.1.1 alebo orgán zodpovedný za určenie, ktorého platnosť sa má skončiť, a potvrdí, že existujú objektívne dôvody, za ktoré letecký dopravca nenesie zodpovednosť a ktoré sťažujú alebo zdržujú splnenie požiadaviek uvedených v bode 6.8.2; c) letecký dopravca predloží svoj program bezpečnostnej ochrany, ktorý je relevantný a úplný, pokiaľ ide o všetky body stanovené v dodatku 6-G, alebo potvrdí, že súčasný program je stále aktuálny; d) letecký dopravca predloží podpísané vyhlásenie, v ktorom potvrdí záväzok pokračovať v úplnom a účinnom vykonávaní požiadaviek bezpečnostnej ochrany, v súvislosti s ktorými získal súčasný alebo už neplatný štatút ACC3; e) určenie leteckého dopravcu za ACC3 podľa tohto bodu sa udeľuje na obdobie nepresahujúce šesť mesiacov odo dňa terajšieho, prípadne predchádzajúceho skončenia platnosti; f) žiadosť, program bezpečnostnej ochrany leteckého dopravcu a vyhlásenie o záväzkoch sa predkladajú buď písomne, alebo elektronicky. 6.8.1.8. Príslušný orgán sa prípadne môže s príslušným leteckým dopravcom dohodnúť na odklade každoročného vykonávania overenia bezpečnostnej ochrany letectva EÚ uvedeného v bode 6.8.2.2 ods. 2 písm. d), a to tak, že ho pridá k overovaniu letísk, ktoré sa má podľa plánu leteckého dopravcu vykonať v nasledujúcom roku. 6.8.1.9. V rámci obdobia dočasného určenia uvedeného v bode 6.8.1.7 vykonáva príslušný orgán na letisku alebo letiskách členského štátu príletu z lokality ACC3 aspoň tri činnosti monitorovania súladu v súvislosti s kontrolami bezpečnostnej ochrany, ktoré uplatňuje ACC3, ako aj RA3 a KC3 v rámci jeho dodávateľského reťazca. Ak ACC3 neprevádzkuje do určujúceho členského štátu priame lety, činnosti monitorovania súladu sa koordinujú s iným členským štátom, do ktorého ACC3 lety prevádzkuje.“
(3)

S cieľom zabezpečiť prijatie zo strany verejnosti a udržateľné zavádzanie by bezdrôtové prístupové body s malým dosahom, na ktoré sa vzťahuje článok 57 ods. 1 smernice (EÚ) 2018/1972, mali mať minimálny vizuálny vplyv. Preto by nemali byť viditeľné alebo by mali byť na svojej podpornej konštrukcii namontované tak, aby vizuálne nerušili. Ich prevádzka by takisto mala zabezpečiť vysokú úroveň ochrany verejného zdravia, ako sa stanovuje v odporúčaní Rady 1999/519/ES (2) o obmedzení vystavenia širokej verejnosti elektromagnetickým poliam (EMP).
(5)

V záujme poskytnutia väčšej flexibility pri boji s pandémiou COVID-19 by sa malo umožniť členským štátom pružnejšie vykonávať programy a v prípade zmien programov cezhraničnej spolupráce by sa mal umožniť zjednodušený postup, ktorý si nevyžaduje rozhodnutie Komisie. Informácie o takýchto zmenách, ktoré sa majú predkladať Komisii, by sa mali objasniť.
(3)

Vedecký, technický a hospodársky výbor pre rybárstvo (STECF) v správe zo svojho plenárneho zasadnutia, ktoré sa konalo 16. – 20. marca 2020, dospel k záveru, že zo štyroch rôznych typov koncových rukávcov zaradených medzi nápravné opatrenia uvedené v článku 13 ods. 1 písm. a) nariadenia (EÚ) 2020/123, ktorým sa stanovujú rybolovné možnosti na rok 2020, je pre vedľajšie úlovky tresky merlang (Merlangius merlangus) v Keltskom mori najselektívnejší koncový rukávec s kosoštvorcovými okami veľkosti 100 mm s panelom so štvorcovými okami veľkosti 160 mm. V súvislosti so selektívnosťou koncového rukávca s kosoštvorcovými okami veľkosti 100 mm s panelom so štvorcovými okami veľkosti 160 mm pri love tresky škvrnitej (Gadus morhua) nemal STECF spoľahlivé odhady. Preto je vhodné v záujme zabezpečenia obnovy dotknutej populácie tresky merlang naďalej umožniť používanie tejto kombinácie koncového rukávca a panelu so štvorcovými okami. S cieľom zabezpečiť obnovu populácie tresky škvrnitej v Keltskom mori by sa mal koncový rukávec s kosoštvorcovými okami veľkosti 100 mm s panelom so štvorcovými okami veľkosti 160 mm naďalej používať s nadvihnutým dnovým lanom.
(5)

Dôvody prijatia vykonávacieho rozhodnutia (EÚ) 2017/198 vrátane príslušnej predbežnej analýzy rizika škodcu, ktorú vykonala Komisia, zostávajú v platnosti. Keďže rastlinolekárske riziko, ktoré predstavuje špecifikovaný škodca, stále hrozí, mali by sa prijať opatrenia týkajúce sa dovozu živého peľu a rastlín Actinidia Lindl. určených na výsadbu (ďalej aj „špecifikované rastliny“), okrem osiva, do Únie z tretích krajín. Rovnako by sa mali stanoviť opatrenia týkajúce sa premiestňovania tých rastlín, ktoré pochádzajú z Únie, na území Únie. Uvedené opatrenia by mali byť rovnaké ako opatrenia stanovené vo vykonávacom rozhodnutí (EÚ) 2017/198, keďže sa ukázali ako účinné pri ochrane územia Únie pred špecifikovaným škodcom.
(6)

Podľa článku 2 pôvodného nariadenia Komisia môže prílohu I k uvedenému nariadeniu zmeniť tak, že novému vyvážajúcemu výrobcovi sa prizná colná sadzba uplatňovaná v prípade spolupracujúcich spoločností, ktoré neboli zaradené do vzorky alebo ktorým nebolo priznané individuálne zaobchádzanie, teda vážená priemerná colná sadzba vo výške 17,9 %, ak prípadný nový vyvážajúci výrobca v ČĽR poskytne Komisii dostatočné dôkazy, že: a) nevyvážal dotknutý výrobok do Únie počas obdobia prešetrovania, na základe ktorého boli uložené opatrenia, t. j. od 1. januára 2011 do 31. decembra 2011 (ďalej len „pôvodné obdobie prešetrovania“); b) nie je prepojený so žiadnymi vývozcami ani výrobcami v ČĽR, ktorí podliehajú antidumpingovým opatreniam uloženým pôvodným nariadením, a c) v skutočnosti vyvážal do Únie dotknutý výrobok po skončení pôvodného obdobia prešetrovania alebo prijal neodvolateľný zmluvný záväzok vyviezť značné množstvo do Únie.
(7)

Keďže cieľ tohto nariadenia, a to reagovať na dôsledok krízy zavedením osobitného opatrenia na poskytnutie výnimočnej dočasnej podpory v rámci EPFRV, nie je možné uspokojivo dosiahnuť na úrovni členských štátov, ale z dôvodu rozsahu a dôsledkov navrhovanej činnosti ho možno lepšie dosiahnuť na úrovni Únie, môže Únia prijať opatrenia v súlade so zásadou subsidiarity podľa článku 5 Zmluvy o Európskej únii (ďalej len „Zmluva o EÚ“). V súlade so zásadou proporcionality podľa uvedeného článku toto nariadenie neprekračuje rámec nevyhnutný na dosiahnutie tohto cieľa.
(4)

Úrad dospel vo svojich stanoviskách zo 6. marca 2018 (3) a zo 7. októbra 2019 (4) k záveru, že v rámci navrhovaných podmienok použitia prípravky PEG 4000 ako pomocné látky v prípravkoch s obsahom Lactococcus lactis (NCIMB 30160) nemenia predchádzajúce závery, podľa ktorých doplnková látka nemá nepriaznivé účinky na zdravie zvierat, zdravie ľudí ani na životné prostredie a je účinná ako doplnková látka do siláže. Preto sa pri použití PEG 4000 ako kryoprotektívneho činidla v doplnkovej látke Lactococcus lactis NCIMB 30160 až do maximálnej koncentrácie 0,025 mg PEG 4000/kg neočakáva, že by malo dôjsť k obavám o bezpečnosť. Úrad nepovažuje za potrebné stanoviť osobitné požiadavky na monitorovanie po umiestnení na trh.
2.

V druhom stĺpci prílohy so záhlavím „Názov/meno držiteľa povolenia“ sa slová „Micron Bio-Systems Ltd zastúpený značkou FeedVision BV“ nahrádzajú slovami „Micron Bio-Systems Ltd zastúpený značkou FF Chemicals BV“.
(3)

Členské štáty informovali Komisiu, že vzhľadom na krízu spojenú s ochorením COVID-19 určité vážne narušenia fungovania ich systémov kontroly, ťažkosti pri vykonávaní úradných kontrol a iných úradných činností týkajúcich sa úradných certifikátov a úradných potvrdení v súvislosti s premiestňovaním zvierat a tovaru do Únie a v rámci Únie a problémy s organizáciou fyzických stretnutí s prevádzkovateľmi a ich personálom v súvislosti s úradnými kontrolami budú po 1. auguste 2020 pretrvávať. S cieľom riešiť tieto vážne narušenia a uľahčiť plánovanie a vykonávanie úradných kontrol a iných úradných činností počas krízy spojenej s ochorením COVID-19 by sa obdobie uplatňovania vykonávacieho nariadenia (EÚ) 2020/466 malo predĺžiť do 1. októbra 2020.
1.

V časti 1 sa do tabuľky dopĺňajú tieto zápisy: Chemikália Číslo CAS Číslo Einecs Kód KN (***) Podkategória (*) Obmedzenie použitia (**) Krajiny, pre ktoré nie je potrebné oznámenie „chlórtalonil (+) 1897-45-6 217-588-1 ex 2926 90 70 p(1) b chlórprofám (+) 101-21-3 202-925-7 ex 2924 29 70 p(1) b klotianidín (+) 210880-92-5 neuv. ex 2934 10 00 p(1) b desmedifám (+) 13684-56-5 237-198-5 ex 2924 29 70 p(1) b dimetoát (+) 60-51-5 200-480-3 ex 2930 90 98 p(1) b dikvát vrátane dikvát-dibromidu (+) 2764-72-9 85-00-7 220-433-0 201-579-4 ex 2933 99 80 p(1) b etoprofos (+) 13194-48-4 236-152-1 ex 2930 90 98 p(1) b fenamidón (+) 161326-34-7 neuv. ex 2933 29 90 p(1) b flurtamón (+) 96525-23-4 neuv. ex 2932 19 00 p(1) b glufosinát vrátane glufosinátu amónneho (+) 51276-47-2 77182-82-2 257-102-5 278-636-6 ex 2931 39 90 p(1) b imidakloprid 138261-41-3 neuv. ex 2933 39 99 p(1) sr oxasulfurón (+) 144651-06-9 neuv. ex 2935 90 90 p(1) b forát (#) 298-02-2 206-052-2 ex 2930 90 98 p(1) b propikonazol 60207-90-1 262-104-4 ex 2934 99 90 p(1) b propineb (+) 12071-83-9 9016-72-2 235-134-0 ex 2930 20 00 p(1) b pymetrozín (+) 123312-89-0 neuv. ex 2933 69 80 p(1) b chinoxyfén (+) 124495-18-7 neuv. ex 2933 49 90 p(1) b tiametoxám (+) 153719-23-4 neuv. ex 2934 10 00 p(1) b tirám (+) 137-26-8 205-286-2 ex 2930 30 00 p(1)-p(2) b-sr“
(1)

Na bezpilotné letecké systémy (ďalej len „UAS“), ktorých prevádzka predstavuje nízke riziko a v prípade ktorých môže prevádzkovateľ UAS predložiť vyhlásenie na základe štandardného scenára uvedeného v dodatku 1 k prílohe k vykonávaciemu nariadeniu Komisie (EÚ) 2019/947 (2), by sa nemali vzťahovať štandardné letecké postupy dodržiavania pravidiel. Pri takýchto UAS by sa mala použiť možnosť stanoviť harmonizačné právne predpisy Únie v zmysle článku 56 ods. 6 nariadenia (EÚ) 2018/1139. Preto treba stanoviť požiadavky na riešenie rizík spojených s prevádzkou uvedených UAS, a to pri plnom zohľadnení ostatných platných harmonizačných právnych predpisov Únie. V dôsledku toho by sa mali vytvoriť dve nové odlišné triedy UAS, ktoré sa vyznačujú odlišnými súbormi požiadaviek na riešenie rôznych rizík. Kapitola II delegovaného nariadenia Komisie (EÚ) 2019/945 (3) by sa preto mala vzťahovať na tieto nové triedy.
(7)

S cieľom zabezpečiť jednotné podmienky vykonávania tohto nariadenia a vzhľadom na skutočnosť, že koniec pandémie v Únii je ťažké predvídať, by sa mali na Komisiu preniesť vykonávacie právomoci, aby sa ďalej predĺžila lehota na zber v súvislosti s iniciatívami, pre ktoré bude 11. septembra 2020 stále bežať lehota na zber, ak opatrenia v reakcii na pandémiu ochorenia COVID-19, ktoré podstatne sťažujú možnosti organizátorov zbierať vyhlásenia o podpore v papierovej forme a informovať verejnosť o ich prebiehajúcich iniciatívach, pretrvávajú po uvedenom dátume aspoň v štvrtine členských štátov alebo vo viacerých členských štátoch, ktoré predstavujú viac ako 35 % obyvateľstva Únie. Predĺženie lehoty na zber o šesť mesiacov, ktoré sa stanovuje v tomto nariadení, by malo poskytnúť Komisii dostatočný čas, aby rozhodla, či je ďalšie predĺženie lehoty na zber odôvodnené. Uvedené vykonávacie právomoci by takisto mali Komisii umožniť prijatie vykonávacích aktov s cieľom predĺžiť lehotu na zber v prípade novej krízy v oblasti verejného zdravia spojenej s novým výskytom ochorenia COVID-19, a to za predpokladu, že sa aspoň v štvrtine členských štátov alebo vo viacerých členských štátoch, ktoré predstavujú viac ako 35 % obyvateľstva Únie, prijmú opatrenia s pravdepodobne rovnakými účinkami. Pri prijímaní uvedených vykonávacích aktov by Komisia mala určiť dotknuté iniciatívy s novým konečným dátumom ich lehoty na zber po každom udelenom predĺžení, ako aj faktické okolnosti odôvodňujúce udelenie takýchto predĺžení. Uvedené právomoci by sa mali vykonávať v súlade s nariadením Európskeho parlamentu a Rady (EÚ) č. 182/2011 (3).
(10)

So zreteľom na to, že prechodné obdobie stanovené v nariadení (EÚ) 2016/1628 pre určité podkategórie motorov má uplynúť 31. decembra 2020 a že výrobcovia pôvodného zariadenia museli vyrábať necestné pojazdné stroje vybavené s prechodnými motormi týchto podkategórií do 30. júna 2020, by toto nariadenie malo z dôvodu naliehavosti nadobudnúť účinnosť dňom jeho uverejnenia v Úradnom vestníku Európskej únie a malo by sa uplatňovať od 1. júla 2020. Takéto uplatňovanie je odôvodnené nepredvídateľným a náhlym výskytom ochorenia COVID-19 ako aj potrebou zabezpečiť právnu istotu a rovnaké zaobchádzanie s výrobcami pôvodného zariadenia bez ohľadu na to, či vyrábajú necestné pojazdné stroje pred alebo po dátume nadobudnutia účinnosti tohto nariadenia,
(3)

Vykonávanie nariadenia (EÚ) 2020/560 si vyžaduje aj úpravy technických špecifikácií a pravidiel prezentácie súhrnných údajov o operáciách a informácií, ktoré majú zaslať členské štáty, ktoré sú stanovené vo vykonávacích nariadeniach Komisie (EÚ) č. 1242/2014 (4) a (EÚ) č. 1243/2014 (5). Tieto úpravy by mali umožniť spoľahlivé monitorovanie a nahlasovanie operácií súvisiacich so zmiernením následkov ochorenia COVID-19. V súlade s článkom 97 ods. 1 písm. a) nariadenia (EÚ) č. 508/2014 je každoročná lehota na poskytnutie súhrnných údajov o operáciách stanovená na 31. marec. Ak sa má teda zabezpečiť dôsledné a zosúladené nahlasovanie, členské štáty by mali tieto informácie predložiť v pozmenenej forme od roku 2021.
„1. Aby vznikol nárok na vyplatenie dodatočnej sumy, musia byť dotknuté osoby skutočne presídlené od začiatku príslušného obdobia do šiestich mesiacov po skončení príslušného obdobia. Pokiaľ ide o obdobie presídlenia uvedené v článku 1 ods. 1 písm. c) musia byť dotknuté osoby skutočne presídlené od začiatku tohto obdobia do dvanástich mesiacov po skončení tohto obdobia.

Členské štáty uchovávajú informácie, ktoré sú potrebné na riadnu identifikáciu presídlených osôb a ktoré obsahujú dátum ich presídlenia.

V prípade osôb, ktoré patria do prioritných kategórií a skupín osôb uvedených v článku 17 ods. 2 nariadenia (EÚ) č. 516/2014, členské štáty takisto uchovávajú dôkazy o tom, že patria do príslušnej prioritnej kategórie alebo skupiny osôb.“
(2)

Využitie podpory z EPFRV na operácie, ktorými sa zmierňujú dôsledky krízy spôsobenej ochorením COVID-19, a na opatrenia na obnovu by mohlo znamenať, že iné ciele a cieľové hodnoty programov rozvoja vidieka by sa nemuseli dosiahnuť podľa plánu. Takáto podpora by sa preto mala monitorovať na úrovni Únie, aby bolo možné vysvetliť a zdôvodniť použitie financovania z EPFRV na uvedené účely.
(3)

Malo by sa objasniť, že pri dovoze oceľových cestných kolies by sa mal ich počet kusov nahlásiť bez ohľadu na ich pôvod a členské štáty by mali o počte dovezených kusov informovať Komisiu.
(8)

Nariadenie (ES) č. 1071/2009 ukladá podnikom povinnosť skutočne a sústavne vykonávať svoju činnosť prostredníctvom náležitého technického vybavenia a príslušenstva v prevádzkovom stredisku umiestnenom v členskom štáte usadenia a umožňuje dodatočné požiadavky na vnútroštátnej úrovni, pričom najbežnejšou z nich je požiadavka disponovať v členskom štáte usadenia parkovacími miestami. Tieto nejednotne uplatňované požiadavky však nestačili na zabezpečenie skutočnej väzby s daným členským štátom, na základe ktorej by bolo možné účinne bojovať proti schránkovým spoločnostiam a znížiť riziko systematickej kabotáže a „nomádskych vodičov“ riadených podnikom, do ktorého sa vozidlá nevracajú. Vzhľadom na to, že pre zaistenie riadneho fungovania vnútorného trhu v oblasti dopravy môžu byť potrebné osobitné pravidlá týkajúce sa práva usadiť sa a poskytovania služieb, je vhodné ďalej harmonizovať požiadavky týkajúce sa usadenia sa a posilniť požiadavky spojené s prítomnosťou vozidiel používaných prevádzkovateľom dopravy v členskom štáte usadenia. Vymedzenie jasného minimálneho intervalu, v ktorom sa vozidlo musí vrátiť, tiež prispieva k zabezpečeniu riadnej údržby týchto vozidiel prostredníctvom technického vybavenia, ktoré sa nachádza v členskom štáte usadenia, a uľahčuje kontroly. Cyklus takýchto návratov by sa mal synchronizovať s povinnosťou dopravného podniku podľa nariadenia Európskeho parlamentu a Rady (ES) č. 561/2006 (6) organizovať svoje operácie spôsobom, ktorý umožní vodičovi vrátiť sa domov aspoň každé štyri týždne tak, aby bolo možné obe povinnosti splniť prostredníctvom návratu vodiča spolu s vozidlom aspoň každý druhý štvortýždňový cyklus. Táto synchronizácia posilňuje právo vodiča na návrat a znižuje riziko, že vozidlo sa vráti len na účely splnenia novej požiadavky na usadenie. Z požiadavky na návrat do členského štátu usadenia by však nemala vyplývať povinnosť vykonať určitý počet operácií v členskom štáte usadenia a nemala by sa ňou ani inak obmedziť možnosť prevádzkovateľov poskytovať služby na celom vnútornom trhu.
11.

Článok 34 sa mení takto: a) Odsek 1 sa nahrádza takto: „1. Vodiči sú povinní používať záznamové listy alebo karty vodiča každý deň jazdy od chvíle, keď prevzali vozidlo. Záznamový list alebo karta vodiča sa nesmú odobrať pred koncom dennej pracovnej doby, ak ich odobranie nie je oprávnené inak alebo nie je potrebné na účely zadania symbolu štátu po prekročení hranice. Žiadny záznamový list ani karta vodiča sa nesmú používať počas dlhšieho obdobia, než na aké boli určené.“ b) V odseku 5 sa písmeno b) mení takto: i) bod iv) sa nahrádza takto: „iv) pod znakom : prestávky, odpočinok, riadna dovolenka alebo práceneschopnosť,“; ii) dopĺňa sa tento bod: „v) pod znakom pre ‚trajekt/vlak‘: okrem znaku : doba odpočinku strávená na trajekte alebo vo vlaku, ako sa vyžaduje v článku 9 nariadenia (ES) č. 561/2006.“ c) V odseku 6 sa dopĺňa toto písmeno: „f) symboly štátov, v ktorých začal a skončil svoju dennú pracovnú dobu. Vodič vloží aj symbol štátu, do ktorého vstupuje po prekročení hranice členského štátu na začiatku svojej prvej zastávky v tomto členskom štáte. Táto prvá zastávka sa uskutoční na najbližšom možnom mieste na zastavenie na hranici alebo po jej prekročení. V prípade, že sa prekročenie hranice členského štátu uskutočňuje na trajekte alebo vo vlaku, vodič vloží symbol štátu v prístave alebo na stanici miesta príchodu.“ d) Odsek 7 sa nahrádza takto: „7. Vodič vloží do digitálneho tachografu symboly štátov, v ktorých začal a skončil svoju dennú pracovnú dobu. Vodič od 2. februára 2022 vloží aj symbol štátu, do ktorého vstupuje po prekročení hranice členského štátu na začiatku svojej prvej zastávky v tomto členskom štáte. Táto prvá zastávka sa uskutoční na najbližšom možnom mieste na zastavenie na hranici alebo po jej prekročení. V prípade, že sa prekročenie hranice členského štátu uskutočňuje na trajekte alebo vo vlaku, vodič vloží symbol štátu v prístave alebo na stanici miesta príchodu. Členské štáty môžu od vodičov vozidiel vykonávajúcich dopravné činnosti na ich území požadovať, aby doplnili symbol štátu o podrobnejšie geografické špecifikácie za predpokladu, že dané členské štáty oznámili Komisii uvedené podrobné geografické špecifikácie pred 1. aprílom 1998. Vodič nemusí vkladať informácie uvedené v prvom pododseku, ak tachograf automaticky zaznamenáva údaje o polohe v zmysle článku 8.“
(3)

Rada dospela k záveru, že reštriktívne opatrenia voči všetkým osobám a subjektom uvedeným na zoznamoch v prílohách XV a XVI k nariadeniu (EÚ) 2017/1509 by sa mali zachovať, že odôvodnenie týkajúce sa 19 osôb a identifikačné údaje týkajúce sa piatich osôb a dvoch subjektov by sa mali aktualizovať a že do identifikačných údajov všetkých fyzických osôb uvedených v prílohe XV by sa malo zahrnúť pohlavie.
(2)

Cielené reštriktívne opatrenia proti kybernetickým útokom so závažným vplyvom, ktoré predstavujú vonkajšiu hrozbu pre Úniu alebo jej členské štáty, sú jedným z opatrení zahrnutých do rámca pre spoločnú diplomatickú reakciu EÚ na škodlivé kybernetické činnosti (súboru nástrojov kybernetickej diplomacie) a kľúčovým nástrojom na odrádzanie od páchania takýchto činností a reagovania na ne. Reštriktívne opatrenia sa môžu uplatňovať aj v reakcii na kybernetické útoky so závažným vplyvom na tretie štáty alebo medzinárodné organizácie, ak sa to považuje za potrebné na dosiahnutie cieľov spoločnej zahraničnej a bezpečnostnej politiky stanovených v príslušných ustanoveniach článku 21 Zmluvy o Európskej únii.
(2)

V článku 10 vykonávacieho nariadenia Komisie (EÚ) 2017/39 (4) sa stanovuje rozsah, obsah, harmonogram a podávanie správ o kontrolách na mieste, ktoré vykonávajú členské štáty. Vzhľadom na získané skúsenosti by sa mali podrobnejšie objasniť záznamy, ktoré sa majú overiť v rámci kontrol na mieste. V záujme zohľadnenia žiadostí o pomoc predložených po termíne stanovenom v článku 4 ods. 5 uvedeného nariadenia by sa okrem toho mala predĺžiť lehota na vykonanie kontrol na mieste i na dokončenie kontrolných správ a posunúť by sa mal aj záverečný termín.
(2)

Zainteresované strany vrátane CDCP, CCP, obchodných miest, investičných spoločností a úverových inštitúcií uviedli, že vzhľadom na nový vývoj, ako napríklad plánované vykonávanie sankčného mechanizmu spoločne zriadeného centrálnymi depozitármi cenných papierov, ktoré využívajú spoločnú infraštruktúru vyrovnávania, v dňoch 21. – 22. novembra 2020, je na prispôsobenie sa opatreniam uvedeným v delegovanom nariadení (EÚ) 2018/1229 potrebný dlhší čas. Dotknuté zainteresované strany takisto uviedli, že je potrebný dlhší čas na nevyhnutné zmeny IT systémov, vypracovanie a aktualizáciu správ ISO a na testovanie trhu a zmeny zmluvných dojednaní medzi dotknutými stranami. Európsky orgán pre cenné papiere a trhy (ESMA) skonštatoval, že je vhodné poskytnúť zainteresovaným stranám viac času na to, aby sa týmto opatreniam prispôsobili. Nadobudnutie účinnosti delegovaného nariadenia (EÚ) 2018/1229 by sa preto malo odložiť.